b'\n_START_ARTICLE_\nGarb\xc4\x97 J\xc4\x97zui Kristui!\n_START_PARAGRAPH_\nGarb\xc4\x97 J\xc4\x97zui Kristui! (lot. Laudetur Jesus Christus)\xc2\xa0\xe2\x80\x93 kataliki\xc5\xa1kas pasisveikinimas. Atsakymas \xc4\xaf pasisveikinim\xc4\x85\xc2\xa0\xe2\x80\x93 \xe2\x80\x9ePer am\xc5\xbeius! Amen.\xe2\x80\x9c (lot. In aeternum! Amen.) arba \xe2\x80\x9ePer am\xc5\xbei\xc5\xb3 am\xc5\xbeius! Amen.\xe2\x80\x9c (seniau dar\xc2\xa0\xe2\x80\x93 \xe2\x80\x9eAnt am\xc5\xbei\xc5\xb3 am\xc5\xbein\xc5\xb3j\xc5\xb3!\xe2\x80\x9c ir kt.). Da\xc5\xbenai atliepas sakomas ir be \xc5\xbeod\xc5\xbeio \xe2\x80\x9eAmen\xe2\x80\x9c. Kiti \xc5\xa1io kataliki\xc5\xa1ko pasiveikinimo variantai\xc2\xa0\xe2\x80\x93 \xe2\x80\x9eTeb\xc5\xabnie pagarbintas!\xe2\x80\x9c ir kiti._NEWLINE_\xc5\xa0iuo metu toks pasisveikinimas vartojamas (palyginti su ikisovietin\xc4\x97s okupacijos metais) gana retai. Da\xc5\xbeniausiai\xc2\xa0\xe2\x80\x93 sveikinantis su katalik\xc5\xb3 dvasininku (kunigu), vienuoliu, oficialioje religin\xc4\x97je aplinkoje, kur religinio pob\xc5\xabd\xc5\xbeio pasisveikinimas (ypa\xc4\x8d religiniuose renginiuose, pvz., \xc5\xa1ermenyse, laidotuv\xc4\x97se) gali b\xc5\xabti laikomas svarbiu, taip pat netiesiogiai siekiant parodyti savo religingum\xc4\x85 ir pan.\n_START_SECTION_\nLaudetur Jesus Christus\n_START_PARAGRAPH_\nVatikane \xe2\x80\x9eLaudetur Jesus Christus\xe2\x80\x9c yra oficialus Vatikano radijo pasisveikinimas._NEWLINE_Vokietijoje \xe2\x80\x9eLaudetur Jesus Christus\xe2\x80\x9c \xc5\xbeinomesniu tapo, prad\xc4\x97jus rodyti TV serialus kaip Mit Leib und Seele, Pfarrer Braun, Um Himmels Willen ir kitus.\n_START_SECTION_\nGarb\xc4\x97 Kristui!\n_START_PARAGRAPH_\n\xe2\x80\x9eGarb\xc4\x97 Kristui!\xe2\x80\x9c\xc2\xa0\xe2\x80\x93 tiek \xc5\xbeodinis, tiek ir ra\xc5\xa1ytinis ateitinink\xc5\xb3 pasisveikinimas. Oficialiuose susira\xc5\xa1in\xc4\x97jimuose sveikinys dedamas ra\xc5\xa1t\xc5\xb3 prad\xc5\xbeioje, vir\xc5\xa1uje, arba pa\xc4\x8dioje pabaigoje, de\xc5\xa1in\xc4\x97je pus\xc4\x97je. Pradedant oficial\xc5\xb3 rengin\xc4\xaf, atidarant susirinkim\xc4\x85 (ir pan.), pirmininkas, vadovas, renginio ved\xc4\x97jas pasveikina susirinkusiuosius. Atsakymas \xc4\xaf pasisveikinim\xc4\x85\xc2\xa0\xe2\x80\x93 \xe2\x80\x9eGarb\xc4\x97!\xe2\x80\x9c.'